L-UE qed tieħu passi biex tiżgura aċċess affordabbli għall-vaċċini u l-kits għall-ittestjar tal-COVID-19. Illum il-Kunsill adotta emendi għad-direttiva dwar is-sistema komuni ta' taxxa fuq il-valur miżjud (VAT) biex l-istati membri jkunu jistgħu jeżentaw temporanjament il-vaċċini u l-kits għall-ittestjar tal-COVID-19, kif ukoll is-servizzi relatati mill-qrib, mill-VAT. L-istati membri jistgħu japplikaw ukoll rata mnaqqsa ta' VAT għall-kits għall-ittestjar u s-servizzi relatati mill-qrib, jekk jagħżlu li jagħmlu dan. Din il-possibbiltà hija diġà disponibbli għall-vaċċini. Il-miżuri li ġew deċiżi llum jikkonċernaw biss il-vaċċini tal-COVID-19 awtorizzati mill-Kummissjoni jew mill-istati membri u l-kits għall-ittestjar tal-COVID-19 li jikkonformaw mal-leġiżlazzjoni applikabbli tal-UE. Dawn ser japplikaw sal-31 ta' Diċembru 2022. Emendi għad-Direttiva 2006/112/KE fir-rigward tal-VAT applikabbli għall-vaċċini tal-COVID-19 u l-apparat mediku dijanjostiku in vitro Din ir-riżorsa bħalissa hi disponibbli biss bil-lingwa jew il-lingwi li ġejjin: